Zuma blameer Europa vir vlugtelingkrisisPresident Jacob Zuma tydens die G77 plus China-viering in New York (25 September 2015) Foto: Elmond Jiyane, GCIS President Jacob Zuma het sy bewering herhaal dat ŉ Navo-geleide bomontploffing in Libië in 2011, gelei het tot die huidige vlugtelingkrisis in Europa. Zuma het Vrydagaand tydens ŉ funksie by die Verenigde Nasies se hoofkantoor in New York, om Suid-Afrika se leierskap van die G77 plus China-groep van ontwikkelende nasies te vier, gesê alle nasies moet saamwerk oor sekere kwessies. “Net gister nog kon ons nie saamstem wanneer Afrikane ŉ padkaart tot vrede in Libië sal hê nie,” het hy gesê. Hy verduidelik ŉ bomontploffing op die Libiese leier Moeammer Gaddafi se magte, ná ŉ stem in die veiligheidsraad van die VN (en ondersteun deur Suid-Afrika), om militêre ingryping wat burgers sal beskerm goedgekeur is, het onsekerheid in daardie deel van die wêreld veroorsaak “en dit is waarom die vlugtelinge die grense oorsteek”. Hy het gesê die vlugtelingekrisis is ŉ “mensgemaakte probleem”. Hy het gesê die G77 plus China moet nader beweeg om oor ŉ paar kwessies saam te stem. Verskeie staatshoofde, waaronder die Duitse kanselier Angela Merkel (wat teen die resolusie vir militêre ingryping in Libië gestem het), Tanzaniese president Jikaya Kikwete, Lesotho se eerste minister Pakalitha Misisili, Mosambiek se president Filipe Nyusi, Ekwatoriaal-Guinee se president Obiang Nguema, Liberië se president Ellen Johnson-Sirleaf, en ministers en ambassadeurs van verskeie lande, insluitend die Afrika-unie, het die funksie bygewoon. Zuma sal na verwagting Saterdag met Ban Ki-Moon, algemene sekretaris van die Verenigde Nasies, vergader en ŉ vergadering van die AU se vrede- en veiligheidsraad bywoon.